tartuNLP/wikipedia-smugri-20251201 huggingface dataset:
Stefan Persson

Carl Stefan Erling Persson (s. 4. lokakuuta 1947) on ruotsalainen yritysjohtaja, joka on H&amp;M:n hallituksen puheenjohtaja ja suurin omistaja.
Stefan Persson on H&amp;M:n perustajan Erling Perssonin (1917–2002) poika. Hän oli H&amp;M:n toimitusjohtaja vuosina 1982–1998 ja siirtyi sitten hallituksen puheenjohtajaksi. Toukokuussa 2020 yhtiön johtoon siirtyi hänen poikansa Karl-Johan Persson.
Forbes on toistuvasti listannut Stefan Perssonin miljardööriksi ja yhdeksi maailman rikkaimmista henkilöistä. Vuoden 2021 listauksessa hän oli 21,3 miljardin dollarin omistuksellaan Ruotsin varakkain ihminen ja maailmanlistan sijalla 84. Myös hänen siskonsa Lottie Tham ja kolme lastaan (Karl-Johan Persson, Tom Persson, s. 1985 ja Charlotte Söderström s. 1977) ovat kohonneet H&amp;M-omistuksellaan dollarimiljardööreiksi.
Leonardo Ulloa

José Leonardo Ulloa (s. 26. heinäkuuta 1986 General Roca, Argentiina) on argentiinalainen jalkapalloilija. Hän edustaa Espanjan Segunda Divisiónissa pelaavaa Rayo Vallecanoa ja on pelipaikaltaan hyökkääjä.
Seurajoukkueura.
Ulloa aloitti ammattilaisuransa vuonna 2002 Argentiinan toiseksi korkeimmalla sarjatasolla pelanneesta CAI Comodoro Rivadaviasta. Vuonna 2005 hän siirtyi San Lorenzoon, joka pelasi maan korkeimmalla sarjatasolla. Joukkue voitti vuonna 2007 kevätkauden (Clausura) mestaruuden.
Tämän jälkeen Ulloa pelasi lyhyet pestit Arsenal de Sarandíssa ja Club Olimpossa, ennen siirtymistään espanjalaisseura Castellóniin kesällä 2008. Hän teki ensimmäisenä kautenaan 2008–2009 Espanjassa 16 maalia, ollen joukkueensa paras maalintekijä.
Toisella kaudellaan 2009–2010 hän teki liki saman verran maaleja (14) kuin edellisellä. Joukkue ei kuitenkaan onnistunut säilyttämään paikkaansa Segunda Divisiónissa jääden sarjataulukon viimeiseksi. Kesäkuussa 2010 Ulloa teki viisivuotisen sopimuksen Almerían kanssa.
13. syyskuuta 2010 toisessa virallisessa ottelussaan Almería-paidassa hän teki tasoittavan 2–2-osuman ottelun viime minuuteilla Real Sociedadia vastaan. Hän voitti Espanjan kakkosliigan maalikuninkuuden kaudella 2011–2012 tehtyään 38 ottelussa 28 maalia.
Tammikuussa 2013, kahden ja puolen Almeríassa pelatun kauden jälkeen, Ulloa siirtyi Englannin mestaruussarjan Brighton &amp; Hove Albioniin. Brighton eteni keväinä 2013 ja 2014 Valioliigan nousukarsintoihin. Jälkimmäisenä vuonna paikka nousukarsinnoissa varmistui Ulloan tehtyä 2–1-voittomaalin Nottingham Forestia vastaan pelatun runkosarjan viimeisen ottelun lisäajalla, 92. minuutilla. Nousu Valioliigaan jäi kuitenkin toteutumatta. Ulloa oli kaudella 2013–2014 Brightonin paras maalintekijä 14 osumallaan.
Heinäkuussa 2014 Ulloa siirtyi Valioliigaan nousseeseen Leicester Cityyn kahdeksan miljoonan punnan siirtosummalla. Hänestä tuli näin Leicesterin silloinen ennätysostos. Kaudella 2014–2015 hän pelasi 37 valioliigaottelua, joista avauskokoonpanossa 29, ja teki yksitoista maalia. Seuraavalla kaudella hänen peliaikansa väheni selvästi. Hän oli avauskokoonpanossa vain seitsemässä valioliigaottelussa ja tuli 22 kertaa vaihdosta kentälle. Hän teki Leicesterin mestaruuteen päättyneellä kaudella kuusi valioliigamaalia.
Kaudella 2016–2017 Ulloa pelasi 16 valioliigaottelussa, mutta vain kolme kertaa avauksessa, ja teki yhden maalin. Mestarien liigassa hän tuli neljässä ottelussa vaihdosta kentälle. Syyskaudella 2017 hän pelasi neljässä sarjaottelussa vain 17 minuuttia. Kevään 2018 hän oli lainalla vanhassa seurassaan Brightonissa, jossa teki yhden maalin pelaamissaan kymmenessä valioliigaottelussa.
Ulloa pelasi meksikolaisessa CF Pachucassa vuosina 2018–2019 kaikkiaan 28 Meksikon pääsarjaottelua ja teki kahdeksan maalia. Syyskuussa 2019 hän siirtyi Espanjan Segunda Divisiónin Rayo Vallecanoon.
Lauluja verotuksesta

Lauluja verotuksesta on Veronmaksajain Keskusliiton vuonna 1997 julkaisema studioalbumi. Albumi tehtiin Veronmaksajain Keskusliiton 50-vuotisjuhlien kunniaksi.
Suurimman osan albumin kappaleista sanoitti Ilkka Kylävaara ja sävelsi Kaj Chydenius.
Kappaleiden lauluosuudet laulavat Heikki Kinnunen ja Satu Silvo.
Rodney

Rodney tarkoittaa muun muassa seuraavia:
Etunimenä:
Sukunimenä:
Delio Onnis

Delio Onnis (s. 24. maaliskuuta 1948) on italialaissyntyinen argentiinalainen jalkapallovalmentaja ja entinen hyökkääjä. Pitkällä urallaan Argentiinassa ja Ranskassa pelannut Onnis on Ranskan liigan paras maalintekijä 299 osumallaan.
Ura.
Italiassa syntyneellä Onnisilla on Argentiinan kansalaisuus ja hän aloitti uransa argentiinalaisessa Club Almagrossa. Seuran junioriorganisaatiossa pelannut Onnis nousi edustusmiehistöön 1966 ja pelasi kahden kauden aikana 18 ottelua ja teki niissä 11 maalia. Hän siirtyi 1968 Gimnasia Esgrima La Plataan, jossa hän pelasi kolme vuotta ja oli johdattamassa maaleillaan seuraa liigan kolmanneksi 1970.
Euroopan kentille Onnis lähti 1971 ja liittyi ranskalaisen Stade de Reimsin miehistöön. Onnis osoitti heti alusta alkaen hienoa maalivainua iskemällä debyyttikaudellaan 22 maalia ja sijoittumalla liigan maalitilastossa neljänneksi. Kahden Reimsissä vietetyn kauden jälkeen Onnis siirtyi 1973 AS Monacoon. Hän voitti uransa ensimmäisen maalikuninkuuden 33 maalilla 1974–1975 ja oli kolmesti maalipörssin kakkonen maanmiehensä Carlos Bianchin jälkeen. Monaco putosi kaudeksi 1976/77 Division 2:een, mutta Onnis jatkoi seurassa ja oli palauttamassa sitä takaisin liigaan. Seuratasolla Onnisin aika Monacossa huipentui mestaruuteen 1977–1978, mutta henkilökohtaisella tasolla tuli vielä liigan maalikuninkuus 1979–1980.
Onnis jätti Monacon 1980 ja pelasi seuraavat kolme kautta Toursissa voittaen maalikuninkuuden kahdesti. Kausi 1982–1983 sujui surkeasti sekä Onnisilta että Toursilta. Onnis teki vain 11 maalia, mikä on hänen uransa huonoin saavutus, ja Tours putosi liigasta. Onnis jätti kauden jälkeen Toursin ja siirtyi SC Touloniin, jossa voitti ensimmäisellä kaudellaan uransa viidennen ja viimeisen maalikuninkuuden. Hän lopetti uransa Toulonissa 1986.
Pelaajauransa jälkeen Onnis toimi SC Toulonin ja Paris FC:n päävalmentajana ilman suurempaa menestystä.
Jaakko Paatela

Jaakko Sakari Paatela (3. lokakuuta 1922 Helsinki – 1. maaliskuuta 1989 Espoo) oli suomalainen arkkitehti, joka suunnitteli sairaaloita, parantoloita sekä liike- ja teollisuusrakennuksia. Paatela kirjoitti ylioppilaaksi Helsingin suomalaisesta normaalilyseosta 1942 ja valmistui arkkitehdiksi Teknillisestä korkeakoulusta 1947. Hän teki opintomatkoja Euroopan maihin sekä Yhdysvaltoihin 1951 ja 1965 sekä Japaniin 1963. Paatela toimi Teknillisen korkeakoulun asemakaavaopin assistenttina 1948–1950 ja perusti 1951 puolisonsa kanssa oman arkkitehtitoimiston, joka toimi vuoteen 1989. Jaakko Paatelan isä oli arkkitehti Jussi Paatela (1886–1962) ja puoliso vuodesta 1945 arkkitehti Eva Paatela (o.s. Meurman, s. 1922). Hänen veljiään olivat maataloustieteilijä Juhani ja arkkitehti Veli Paatela.
Jaakko Paatelan suunnittelemia rakennuksia ja rakennelmia ovat muun muassa
&lt;br&gt;
Reuben Langdon

Reuben Christopher Langdon (s. 19. heinäkuuta 1975) on yhdysvaltalainen sijaisnäyttelijä, ääninäyttelijä ja kamppailulajien taitaja. Hän on ääninäytellyt muun muassa Dantea videopeleissä "Devil May Cry 3" ja "Devil May Cry 4" sekä "Street Fighterin" toista päähahmoa Ken Mastersia videopelissä "Street Fighter IV". Langdon huomioitiin Screen Actors Guild Awards -ehdokkuudella elokuvan "" stunteista.
Ura.
Langdon aloitti näyttelemisen Japanissa "B-Fighter Kabuto" -televisiosarjassa vuonna 1996. Sarja tunnetaan Yhdysvalloissa nimellä "Beetleborgs Metallix". Sittemmin Langdon muutti Hongkongiin, jossa hän jatkoi töitä elokuvien parissa.
Palattuaan Yhdysvaltoihin Langdon on työskennellyt sijaisnäyttelemisen ohella myös ääninäyttelijänä 2000-luvulta lähtien. Hänellä oli cameorooli "Power Rangers Time Forcessa" vuonna 2001 ja oli sitä ennen tehnyt useita stuntteja "yn" ja "en". Langdon on tehnyt stuntteja myös "in" ja "Dexteriin". Näiden ohella hän on tehnyt stuntteja muun muassa elokuviin "Kultainen medaljonki", "Spider-Man 2 – Hämähäkkimies 2", "Pirates of the Caribbean: Maailman laidalla", "Night at the Museum 2" ja "Avatar".
Äänirooleja Langdon on tehnyt pääosin videopeleihin ja erityisesti Capcomin tuottamiin peleihin. Hän toimi muun muassa ensimmäisen kerran Danten äänenä "Devil May Cry" "3:ssa" ja sai myöhemmin uusia rooleja "Devil May Cry 4:ssa" ja "Marvel vs. Capcom 3:ssa". Langdon dubbasi hahmon myös englanniksi "Devil May Cry" -animesarjassa. Lisäksi hän oli Ken Mastersin äänenä "Street Fighter IV":ssä ja peliin pohjautuvassa anime-elokuvassa "".
B-luokka (hävittäjä, 1913)

B-luokka oli Britannian kuninkaallisen laivaston torpedovenehävittäjäluokka, joka muodostui Amiraliteetin annettua 30. elokuuta 1913 käskyn hävittäjien uudelleen luokittelussa. Luokkaan sijoitettiin kaikki palveluksessa olevat 30 solmua saavuttaneet torpedovenehävittäjät, joissa oli neljä savuhormia. Luokan alukset oli valmistanut usealta eri telakalta 1890-luvun puolivälissä useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan.
Tällaisia aluksia oli valmistettu kaikkiaan kaksikymmentäneljä, joista neljätoista Laird Brothersilta Birkenheadistä, seitsemän Palmers Shipbuilding and Iron Companyltä Hebburnista ja yksi kultakin Armstrong Whitworthilta Walkerista, William Doxford and Sonsilta Sunderlandista ja J. &amp; G. Thomsonilta Clydebankistä. Luokan kaikki alukset olivat niin kutsuttuja kilpikonnarunkoisia eli niiden etukansi muistutti kilpikonnan kilpeä.
Laird Brothers toimitti Quail-, Earnest- ja Lively-luokat sekä "HMS Expressin" ja "HMS Orwellin" vuosina 1894-1900. Palmers toimitti aluksensa useassa eri tilauksessa 1897-1901.
Obeliai

Obeliai on Liettuan koillisosassa, Panevėžysin läänissä sijaitseva kaupunki. Se on osa Rokiškisin kunnallispiiriä. Vuonna 2010 kaupungin väkiluku oli 1 241 asukasta. Kaupungin vieressä sijaitsee Obeliaijärvi.
Historia.
Ensimmäinen maininta Obelaista on vuodelta 1509. Ensimmäinen kirkko rakennettiin vuonna 1639. Suurin osa kaupungista tuhoutui vuonna 1809 syttyneessä tulipalossa. Uuden rautatien valmistuttua kaupunki alkoi vuodesta 1873 lähtien kasvaa. Toisen maailmansodan aikana elokuussa 1941 Natsi-Saksan SS-joukot pidättivät Obeliain ja lähialueen juutalaisen väestön. Juutalaiset vietiin Antanašė-nimiseen metsään kaivamaan pitkää kaivantoa. Tämän jälkeen heidät ammuttiin ja heidän ruumiinsa poltettiin. Saksan armeijan raportissa todetaan 25. elokuuta 1941, että Obeliaissa on tapettu 1 160 juutalaista, joista 112 oli miehiä, 627 naisia ja 421 lapsia.
Joel McKinnon Miller

Joel McKinnon Miller (s. 21. helmikuuta 1960) on yhdysvaltalainen näyttelijä.
Ura.
Joel McKinnon Miller opiskeli oopperaa ja teatteria Minnesotan yliopistossa ja alkoi sen jälkeen näytellä teatterissa. Hän sai ensimmäisen televisioroolinsa vuonna 1991 sarjasta "Murphy Brown". 
McKinnon Miller on vieraillut lukuisissa televisiosarjoissa kuten "Teho-osasto", "CSI", "Täydelliset naiset", "Las Vegas", "Ratkaisija", "Bones" ja "Glee". Hän esitti Don Embryä HBO:n draamasarjassa "Big Love" vuosina 2006–2011. Hänellä on ollut sivuosia elokuvissa "Truman Show", "Rush Hour 2" ja "MIB II – miehet mustissa 2".
John Hans Krebs

John Hans Krebs (17. joulukuuta 1926 Berliini, Saksa – 10. marraskuuta 2014 Fresno, Kalifornia, Yhdysvallat) oli poliitikko. Hän muutti Israeliin vuonna 1933 ja Yhdysvaltoihin 1946; maan kansalaisuuden hän sai vuonna 1954. Hän palveli Yhdysvaltain armeijassa vuosina 1952–1954 ja ryhtyi sittemmin lakimieheksi. Hän valmistui Kalifornian yliopistosta, Berkeleystä vuonna 1950 ("Bachelor of Arts") ja Kalifornian yliopiston Hastings College of the Law’sta 1957 ("Bachelor of Laws").
Krebs oli Fresnon piirikunnan suunnittelukomission ("Fresno County Planning Commission") jäsen vuosina 1965–1969 ja tarkkailijalautakunnan ("Fresno County Board of Supervisors") vuosina 1970–1974. Vuonna 1966 hän oli delegaattina Kalifornian osavaltion demokraattisessa kokouksessa. Krebs tuli valituksi demokraattina Yhdysvaltain edustajainhuoneeseen, ja hän istui 94. ja 95. kongresseissa tammikuusta 1975 tammikuuhun 1979. Hän oli uudelleen epäonnistuneesti ehdolla vuonna 1978.
Krebs asui Fresnossa ja kuoli siellä 87-vuotiaana 10. marraskuuta 2014.
Fosgeniitti

Fosgeniitti (Pb2(CO3)Cl2) on mineraali, joka kuuluu karbonaattimineraalien ryhmään. Se on melko harvinaista, ja sen kiderakenne on kaunis ja juuri siksi se on keräilijöiden arvostama. Nimensä fosgeniitti on saanut siitä, että se sisältää hiiltä, klooria ja happea, joita myös fosgeeni sisältää. Fosgeniittia on käytetty jauhettuna muun muassa muinaisessa Egyptissä kosmetiikassa
Kemialliset ja fysikaaliset ominaisuudet.
Mineraalin kidejärjestelmä on tetragoninen. Fosgeniitin kovuus on 2,5–3 Mohsin asteikolla. Tämä tarkoittaa sitä, että fosgeniitti ei ole erityisen kovaa, ja sitä saa naarmutettua posliinikolikolla. Sen ominaispaino on 6–6,3.
Alkuperä.
Fosgeniittia syntyy, kun muut lyijyä sisältävät mineraalit muuttuvat toisiksi mineraaleiksi. Tämän vuoksi fosgeniitti on niin sanottu toissijainen mineraali. Tavanomaisesti fosgeniittia löytyy muiden lyijymineraalien, kuten anglesiitin kanssa. Fosgeniittia voi esiintyä hyvinkin suurina kiteinä, ja esimerkiksi Sardiniasta on löydetty jopa 45 kg:n massaisia kiteitä.
Ominaispiirteet.
Fosgeniittilla on useita värimuotoja. Sen tunnusomaisimmat värimuodot ovat valkoinen, meripihkankeltainen sekä ruskea. Se on selvästi lohkeava. Fosgeniitin hohto on adamanttinen ja se fluoresoi keltaista valoa. On myös mahdollista, että fosgeniitti hohtaa ultraviolettivalossa. Koska fosgeniitin lyijypitoisuus on 76 %, se on myrkyllistä.
Korbinian Holzer

Korbinian Holzer (s. 16. helmikuuta 1988 München, Saksa) on saksalainen jääkiekkoilija, pelipaikaltaan puolustaja.
Ura.
Holzer pelasi kausilla 2004–2005 ja 2005–2006 DNL-liigan EC Bad Tölzissä. Jälkimmäisellä hän pelasi myös 36 ottelua 2. Bundesligan Bad Tölzissä. Toronto Maple Leafs varasi Holzerin kesän neljännellä kierroksella numerolla 111. Kaudella 2006–2007 hän pelasi 2. Bundesligan EV Regensburgissa 46 ottelua tehoin 2+6=8.
Kaudeksi 2007–2008 hän siirtyi Saksan pääsarjaan DEL:iin DEG Metro Starsin riveihin. Hän pelasi debyyttikaudella 35 ottelua tehoin 2+5=7. Seuraavan kauden hän pelasi samalla vastuulla. Holzer nousi sarjan tähtipelaajin kaudella 2009–2010, kun hän teki 52 ottelussa tehot 6+16=22.
Toukokuussa 2010 Holzer teki kaksivuotisen tulokassopimuksen hänet varanneen Toronto Maple Leafsin kanssa. Holzer aloitti kauden 2010–2011 AHL:ssä farmiseura Toronto Marliesissa. Marraskuussa 2010 hänet kutsuttiin NHL:ään ja hän debytoi liigassa myöhemmin Buffalo Sabresia vastaan korvatessaan Carl Gunnarssonia. Helmikuussa 2013 Holzer teki ensimmäisen NHL-maalinsa Michal Neuvirthin selän taakse ottelussa Capitalsia vastaan.
Lokakuussa 2014 Maple Leafs vapautti Holzerin waiver-listalle. Sieltä Maple Leafs kutsui hänet takaisin, ensin farmiseuraan ja sitten paikkaamaan loukkaantunutta Roman Polákia.
2015 marraskuussa Maple Leafs kauppasi Holzerin Ducksin Eric Breweriin ja heidän viidenteen . Siirtotakarajalla helmikuussa 2020 Holzer siirtyi Nashville Predatorsiin vaihdossa Matt Irwiniin ja kuudennen kierroksen varausvuoroon vuoden 2022 varaustilaisuudessa.
Holzer edustaa maajoukkuetasolla Saksaa. Hän on ollut mukana kerran nuorten MM-kilpailuissa vuonna 2007. Aikuisten tasolla Holzer pelasi Vancouverin olympialaisissa 2010 ja MM-kilpailuissa 2010 ja 2011.
Lillukanvarsia

Lillukanvarsia on spin-off suomalaisesta saippuasarjasta "Salatut elämät". Kesällä 2010 kuvattu sarja sisältää yhteensä kymmenen jaksoa, jotka julkaistiin internetissä vuodenvaihteen 2010–2011 aikana MTV3 Katsomo -palvelussa. Televisiossa jaksoja ei ole esitetty. Kukin jakso on kestoltaan noin 3–5 minuuttia pitkä.
Jaksot nähtiin uusintana Katsomossa 2. elokuuta – 17. elokuuta 2012.
1. elokuuta 2018 sarjan kaikki jaksot julkaistiin MTV Katsomoon.
Juoni.
Kosmetologit Jenni Vainio ja Cindy Rintala haaveilevat rikastumisesta ja omasta yrityksestä. Jenni saa idean perustaa uuden kosmetiikkabrändin, jonka liikeideana on luonnosta saatavat yrtit. Pienen suostuttelun jälkeen Cindy suostuu Jennin yhtiökumppaniksi, ja kaksikko lähtee lainatulla avoautolla matkalle Suomen luontoon.
Martha Ernstsdóttir

Martha Ernstsdóttir (s. 22. joulukuuta 1964) on islantilainen yleisurheilija, joka on kilpaillut kestävyysjuoksussa, keskimatkojen juoksussa ja maastojuoksussa. Hän edustaa seuratasolla reykjavíkiläistä ÍR:ää. Martha pitää hallussaan maansa ennätystä 5 000 metrillä, 10 000 metrillä, puolimaratonilla ja maratonilla. Hän menestyi Euroopan pienten valtioiden kisoissa, joissa hän voitti kolme mitalia vuosina 1991–1995. Martha osallistui myös maastojuoksun MM-kisoihin, joissa hänen paras sijoituksensa oli 44. tila. Sydneyn olympialaisissa 2000 hän osallistui maratonille. Tuolloin Martha joutui keskeyttämään kilpailun. Vuonna 2014 Martha osallistui kautta aikain vanhimpana kilpailijana puolimaratonin MM-kilpailuihin sijoittuen 82:nneksi.
Henkilökohtaiset ennätykset.
"Lähde: IAAF"
Lou Dijkstra

Luitzen "Lou" Dijkstra (7. toukokuuta 1909 Paessens – 24. huhtikuuta 1964 Amstelveen) oli alankomaalainen pikaluistelija. Hän osallistui olympialaisiin kerran, vuonna 1936. Tuolloin Dijkstra osallistui neljään lajiin ja sijoittui parhaimmillaan kuudenneksitoista.
Dijkstra kuoli auto-onnettomuudessa vuonna 1964. Hänen tyttärensä Sjoukje on taitoluistelun olympiavoittaja.
Ennätykset.
"Lähde: Sports-reference" 
Lähteet.
ASD Perugia Calcio

ASD Perugia Calcio on italialainen jalkapalloseura, joka perustettiin vuonna 1905. Sen kotistadion on Stadio Renato Curi, joka sijaitsee Perugiassa. Joukkue pelaa Italian kolmanneksi korkeimmalla sarjatasolla, Serie C:ssä kaudella 2023–2024. Perugia on pelannut Serie A:ssa yhteensä 13 kautta, viimeksi kaudella 2003–2004.
Historia.
Joukkue aloitti toimintansa nimellä AC Perugia, kun joukkueet US Fortebraccio ja Libertas yhdistyivät. Se pelasi ensimmäisen kerran nykyisellä Serie C -tasolla kaudella 1927–1928. Joukkue nousi lopulta Serie B:hen kaudella 1933–1934. Italian pääsarjaan Serie A:han se nousi ensimmäisen kerran kaudeksi 1975–1976.
Joukkue koki myöhemmin kauden 2004–2005 jälkeen taloudellisia vaikeuksia ja vaihtoi omistajaa. Uuden omistajan myötä joukkue nimitettiin Perugia Calcioksi ja se jatkoi toimintaansa Serie C:ssä. Perugia ehti pelata yhteensä viisi kautta Italian kolmanneksi korkeimmalla sarjatasolla, kunnes kauden 2009–2010 jälkeen se koki toistamiseen taloudellisia vaikeuksia. Oikeudenkäynnin jälkeen joukkue pudotettiin Italian viidenneksi korkeimmalle tasolle Serie D:hen, jossa se aloitti kaudella 2010–2011. Kaudesta 2014–2015 Perugia on pelannut Serie B:ssä.
Entisiä pelaajia.
1970-luku
1980-luku
1990-luku
2000-vuosikymmen
Panamantrogoni

Panamantrogoni ("Trogon aurantiiventris") on trogonien heimoon kuuluva keski-amerikkalainen lintu. Se luokitellaan joskus myös käkitrogonin alalajiksi. Sen esiintymisalue käsittää Costa Rican ja Panaman. John Gould kuvaili lajin holotyypin vuonna 1856.
Paektusan

Paektusan eli Baekdusan eli Pekdosan (erilaisia latinisoinnin variaatioita) oli Korean demokraattisen tasavallan ensimmäinen kantoraketti. Sillä on tehty yksi laukaisu 31. elokuuta 1998, jolloin laukaistiin Kwangmyŏngsŏng-1-satelliitti Musudan-ri-avaruuskeskuksesta. Pohjois-Korean ilmoituksen mukaan laukaisu onnistui, mutta länsimaat kiistivät tämän. Tämän jälkeen Pohjois-Korea on tehnyt laukaisuja Unha-kantoraketeilla.
Laukaisin on kehitetty keskimatkan ohjuksesta, Taepodong-1:stä. Siinä on kaksi nestemäistä ajoainetta käyttävää rakettivaihetta ja yksi kiinteää ajoainetta käyttävä ylin vaihe, jolla hyötykuorman kiihdytys ratanopeuteen aikaansaadaan. Nestemäinen ajoaine on typpihappoa ja epäsymmetristä dimetyylihydratsiiniä. Ensimmäisen vaiheen paloaika on 95 sekuntia. Toinen vaihe palaa 266 sekuntia ja kolmas 27 sekuntia.
Keltasilmätrogoni

Keltasilmätrogoni ("Trogon clathratus") on trogonien heimoon kuuluva keskiamerikkalainen lintu.
Keltasilmätrogonin esiintymisalue käsittää Costa Rican ja Panaman Karibianmeren puoleiset osat. Panamassa se elää paikoin myös Tyynenmeren puoleisessa osassa maata. Osbert Salvin kuvaili lajin holotyypin Panaman Santa Fé de Veraguasta vuonna 1856.
Musudan-ri

Tonghaen avaruuskeskus eli Musudan-ri () on Korean demokraattisen tasavallan avaruuskeskus, joka sijaitsee Pohjois-Hamgyongin maakunnan eteläosassa. Alueen nimi Japanin kolonialismin aikana oli Taep'o-dong (대포동), josta nimestä Pohjois-Korean Taepodong-ohjusten nimi tulee.
Vuodesta 1984 alkaen keskuksesta on koelaukaistu mm. Hwasong-, Nodong-1- ja Taepodong-1-ohjuksia. Vuonna 1998 siltä laukaistiin Kwangmyŏngsŏng-satelliitti. Länsilähteiden mukaan laukaisu epäonnistui Baekdusan-kantoraketin kolmannen rakettivaiheen toimimattomuuteen. Pohjois-Korea viesti onnistuneesta laukaisusta. Toinen laukaisu tehtiin vuonna 2006 ja sekin on tulkittu lännessä epäonnistuneeksi.
Musudan-rissä on yksi laukaisutornillinen laukaisualusta, rakettimoottoreiden testikäyttöasema, raketin ja satelliitin integrointihalli, ohjauskeskus sekä seuranta-aseman.
Pohjois-Korea laukaisi keskuksesta 5. huhtikuuta 2009 Unha-kantoraketin, joka kuljetti Kwangmyŏngsŏng-2-satelliitin avaruuteen. Yhdysvallat ja Japani ilmaisivat kantanaan, ettei kyse ollut satelliitin laukaisusta vaan mannertenvälisen ohjuksen Taepodong-2:n koelaukaisusta. Japani alkoi tällä perusteella rakentaa tiedustelusatelliitteja itselleen. Yhdysvallat ja Euroopan unioni lisäsivät Pohjois-Koreaan kohdistamaansa painostusta Yhdistyneiden kansakuntien kautta.
Morskoi vokzal (Pietari)

Morskoi vokzal (, suom. "Merenkulkusatama") on matkustajalaivasatama Nevanlahden rannalla Pietarissa Vasilinsaarella. Se sijaitsee noin 4,7 kilometrin päässä keskustasta Lenexpo-messukeskuksen vieressä. Sataman terminaalirakennuksessa toimii Morskoi Vokzal-hotelli (aiemmin nimellä Morskaja), joka avattiin rakennuksen kunnostuksen yhteydessä vuonna 2003. Sataman ja sen yhteydessä sijaitsevan hotellin katuosoite Pietarissa on Pl. Morskoi Slavy 1. Morskoi vokzal on osa laajempaa Pietarin suursatamaa.
"St. Peter Line" -varustamo liikennöi Morskoi vokzal -terminaalin ja Helsingin Länsisataman välistä linjaa M/S Princess Maria -laivalla. Alus lähtee vuoroiltoina joko Pietarista tai Helsingistä ja saapuu seuraavana aamuna linjan toiseen päähän. Saman varustamon M/S Princess Anastasia risteilee reittiä Pietari (Morskoi vokzal) - Helsinki (Länsisatama) - Tukholma (Frihamnen) - Tallinna (Terminal A).
Julkinen liikenne.
Useat Pietarin paikallisliikenteen linjat liikennöivät Vasilinsaaren Morskoi Vokzal sataman lähistöltä (pysäkit 200-400 metriä satamarakennuksesta koilliseen tai itään). Esimerkiksi johdinautoilla (trollikoilla) 10 ja 11 sekä bussilla 7 pääsee sujuvasti sataman lähistöltä Nevskin valtatien (Nevski prospekt) itäosiin Moskovan rautatieaseman luo; reitille osuu myös kaksi metroasemaa. Bussin kertalippu maksoi esimerkiksi 2012 helmikuussa 21 RUR (noin 0,7 EUR). Bussin 7 itäinen pääteasema on Moskovan rautatieaseman lähistöllä ja johdinautojen päätepysäkit siitä jonkin matkaa koilliseen. Linjojensa länsipäässä, Morskoi Vokzalin seudun Vasilinsaarella ohitettuaan nämä linjat jatkavat saaren pohjoisosiin, hieman Vasileostrovskaja-metroaseman pohjoispuolelle. Satamaa lähimmät metroasemat ovat noin 2,5 km:n päässä sijaitsevat vihreän metrolinjan Vasileostrovskaja ja linjan pääteasema Primorskaja. Myös näille on hyvät yhteydet sataman lähistöltä.
Morskoi Fasadin alue: Merimatkustajasatama ja paljon muuta.
Morskoi vokzal on yksi viidestä Pietarin merimatkustajaliikennettä palvelevista laivojen satamapaikoista, mutta se kävi risteilyliikenteen kasvaessa 2000-luvulla pieneksi. Pietarin uudeksi merimatkustajaliikenteen pääsatamaksi rakennettiin uusi, vuosina 2009-2011 käyttöön otettu Morskoi Fasad -alueen Merimatkustajasatama (sijainti ). Se sijaitsee Vasilinsaaren länsiosissa, noin kolme kilometriä Morskoi vokzal -sataman luoteispuolella. Morskoi Fasadin Meriliikennesatama yksi Euroopan suurimmista matkustajalaivasatamista ja siellä on paikka seitsemälle alukselle. Uuden sataman laitureihin mahtuvat pisimmillään 317 metriä pitkät alukset. Yleisemmin: Tästä Vasilinsaaren länsireunalla sijaitsevasta, 476.7 hehtaarin Morskoi Fasadin täyttömaa-alueesta (suom. merellinen julkisivu) on suunniteltu kehittettävän monipuolinen meri- ja jokiliikennettä, liike-elämää ja asumista palveleva uusi kaupunkialue.
Korean avaruusteknologian komitea

Korean avaruusteknologian komitea (hangul 조선우주공간기술위원회, hanja 朝鮮宇宙空間技術委員會) on Korean demokraattisen kansantasavallan (Pohjois-Korean) avaruusjärjestö, joka on perustettu 1980-luvulla.
Sen toiminta perustuu – kuten kaikkien omia kantoraketteja kehittäneiden maiden kohdalla on – yhteistoimintaan puolustusvoimien rakettikehitykseen. 
Komitea johtaa avaruustutkimusta ja satelliittien kehittämistä. 12. maaliskuuta 2009 Korean demokraattinen tasavalta solmi YK:n alaisen Outer Space Treaty -sopimuksen ja satelliittien rekisteröintikonvention.. Maa oli ennen tätä laukaissut Kwangmyŏngsŏng-2-satelliittinsa avaruuteen.
Komitea johtaa Musudan-ri-avaruuskeskuksen toimintaa ja on kehittänyt Paektusan- ja Unha-kantoraketit ja Kwangmyŏngsŏng-satelliitit. Ensimmäisen Kwangmyŏngsŏng-1-satelliitin laukaisu tehtiin 31. elokuuta 1998. Länsimaat eivät ole tunnustaneet kumpaakaan onnistuneeksi. Vuoden 2009 laukaisu johti länsimaiden lisääntyneeseen painostukseen syyttäen maata mannertenvälisen ohjuksen laukaisukokeesta.
Pohjois-Korea on esittänyt kaavailuja jopa miehitetyistä lennoista vaikka sen rakettikapasiteetti ei selvästikään riitä sellaiseen avaruustoimintaan.
Maalla on pitkään ollut yhteistyötä Pakistanin ja Iranin islamilaisen tasavallan kanssa.
Ayda Field

Ayda Field (synt. Ayda Sabahat Evecan; 17. toukokuuta 1979) on yhdysvaltalainen näyttelijä. Hän syntyi turkkilaiselle isälle ja amerikkalaiselle äidille, Gwen Fieldille. Ayda Field on näytellyt muun muassa saippuaoopperassa "Päivien viemää" ja "Studio 60:ssa".
Ayda Field valmistui Harvard-Westlake Schoolista vuonna 1997 ja opiskeli Duke Universityssä. Hän työskenteli australialaisessa Complete Ute -yrityksessä. Hän puhuu ranskaa ja italiaa erittäin hyvin.
Field on naimisissa brittilaulaja Robbie Williamsin kanssa. Pari avioitui elokuussa 2010 kotonaan Beverly Hillsissä. Heillä on neljä lasta.
Road Trippin’

Road Trippin' on Red Hot Chili Peppers kappale, joka julkaistiin singlenä vuonna 1999 ilmestyneeltä albumilta "Californication". Single on albumin viides. Kappale julkaistiin singlenä maailmanlaajuisesti Yhdysvaltoja lukuun ottamatta. Singlen musiikkivideo julkaistiin Yhdysvalloissa vasta yhtyeen julkaistua kokoelma-albuminsa "Greatest Hits" vuonna 2003.
Kappale.
Kappale kertoo yhtyeen laulaja Anthony Kiediksen matkasta Kalifornian maaseudulla, yhdessä yhtyeen basisti Flean ja kitaristi John Fruscianten kanssa. Matka vahvisti kolmikon ystävyyttä, sen oltua katkolla, kun Frusciante erosi yhtyeestä vuonna 1992.
Kappaleella Frusciante soittaa akustista kitaraa. Edellinen Red Hots Chili Peppersin kappale, joka soitettiin enimmäkseen akustisella kitaralla oli "My Friends". Single on myös yksi harvoista yhtyeen kappaleista, joissa ei soiteta rumpuja.
Yhtyeen rumpali Chad Smith esiintyy musiikkivideolla vain kerran, kun hän saapuu veneellä rantaan. Musiikkivideon ohjasivat Jonathan Dayton ja Valerie Faris, jotka ohjasivat myös kappaleen "Tell Me Baby" videon.
Singlen kappaleet.
CD Single 1
Smalininkai

Smalininkai on Liettuan länsiosassa, Tauragėn läänissä sijaitseva kaupunki. Se on osa Jurbarkasin kunnallispiiriä. Vuonna 2010 kaupungin väkiluku oli 599 asukasta, mikä tekee siitä yhden Liettuan pienimmistä kaupungeista.
Juho Jussila

Oy Juho Jussila on vuonna 1923 perustettu jyväskyläläinen yritys. Se on Suomen suurin puulelujen ja -pelien valmistaja.
Opettaja Juho Jussila (1874–1947) kehitti 1920-luvulla Fortuna-pelin tavoitteenaan tehdä matematiikan opetuksessa avuksi oleva lelu sekä käyttää lelunvalmistuksessa suomalaista koivua. Fortunasta tuli nopeasti menestystuote, jota yritys vuonna 1933 vei Englantiin noin 250 000 kappaletta. Koko tuotannosta 99 prosenttia meni tuolloin vientiin. Työntekijöitä yrityksessä oli 270.
Vuonna 1934 yritys muuttui osakeyhtiöksi. Samana vuonna päätettiin rakentaa oma tehdas Jyväskylän Lutakkoon. Vuonna 1986 valmistui nykyinen toimipaikka Jyväskylän Palokankaalle.
Nykyisin Fortuna-pelejä valmistetaan muutamia tuhansia vuodessa. Yrityksen tuotevalikoimaan kuuluu myös lukuisia muita pelejä ja "Jukka"-tuotemerkillä valmistettuja leluja.
Juho Jussilan poika Erkki M. Jussila perusti 1950-luvulla muovileluihin keskittyneen Tetra Oy:n, joka pian sulautettiin Oy Juho Jussilan muoviosastoksi ja laajeni ruiskuvalutuotteiden sopimusvalmistajaksi.
Panemunė

Panemunė () on Liettuan länsiosassa, Tauragėn läänissä, lähellä Venäjän Kaliningradin alueen rajaa sijaitseva kaupunki. Se on osa Pagėgiain kuntaa. Vuonna 2010 kaupungin väkiluku oli 313 asukasta, mikä tekee siitä Liettuan pienimmän kaupungin.
Häijää

Häijää on kylä ja taajama Sastamalan kaupungissa, entisen Mouhijärven kunnan alueella. Vuoden 2020 lopussa taajamassa asui 414 asukasta ja samannimisellä postinumeroalueella 1031 asukasta. Häijää on Sastamalan yksi suurimmista kasvualueista asukasmääränsä suhteen ja vilkas maantieliikenteen pysähdyspaikka. Se valittiin Pirkanmaan vuoden kyläksi vuonna 2003.
Häijää sijaitsee Tampereen ja Porin välisen valtatie 11:n ja Keikyästä Kyröskoskelle kulkevan seututie 249:n risteyksessä. Aikanaan Häijään alueella Salmin kylässä sijaitsi valtateiden 9 ja 11 risteys: Turusta tullut valtatie 9 ja Porista tullut valtatie 11 yhtyivät ja jatkuivat samaa reittiä Siuron kautta Tampereelle. Häijäästä on matkaa Sastamalan keskustaan 20 kilometriä, entisen Mouhijärven keskustaajamaan Uotsolaan viisi kilometriä, Kyröskoskelle 20 kilometriä, Tampereelle 40 kilometriä ja Poriin 75 kilometriä.
Häijään palveluihin kuuluvat mm. ABC Häijää -liikennemyymälä, Herkkujuustola, Kauppakeskus Häijään Äijä, Säästömarket, Häijään Urheilutarvike, Häijään koulu ja päiväkoti, Mouhijärven kumikorjaamo, Lantmännen Agro, Mouhijärven Kukka, Neste Express -kylmäasema, Muoti- ja lahjatavaraliike Kultalyhty, kirpputori-kahvila, Häijään Tanssikrouvi, kultasepänliike, fysioterapia sekä useita parturi-kampaamoita.
Häijään läheisyydessä sijaitsevat Särkijärven uimaranta sekä Otamussillan virkistysalue.
Manhattan (lautapeli)

Manhattan (1994) on Andreas Seyfarthin suunnittelema lautapeli, jossa pelaajat kilpailevat toisiaan vastaan rakentamalla eri pituisista osista koostuvia pilvenpiirtäjiä. Pelaajat pystyvät rakentamaan pilvenpiirtäjiään kuuteen eri suurkaupunkiin, joista jokainen koostuu yhdeksästä rakennusruudusta. Ruutuihin rakennetaan pelaajille jaettavien rakennuskorttien avulla, jotka määräävät mihin ruutuun pilvenpiirtäjän osa on sijoitettava, kaupungin voi kuitenkin valita itse. Pelissä on neljä kierrosta ja jokaisen kierroksen lopussa pelaajille jaetaan pisteitä pisimmästä tornista, yksittäisistä rakennuksista sekä kaupunkien omistuksesta. Pelin voittaa lopussa eniten pisteitä saanut pelaaja.
Manhattan on palkittu ilmestymisvuotenaan Saksassa Spiel des Jahres -palkinnolla, ja se oli Suomen vuoden peli 1995.
Pelin sisältö.
Pelilauta
Carter Ashton

Carter Ashton (s. 1. huhtikuuta 1991 Winnipeg, Manitoba, Kanada) on kanadalainen jääkiekkoilija.
Ashtonin vahvuudet ovat kahden suunnan pelaamisessa, työmoraalissa ja isossa koossa. Hän on voimahyökkääjä. Carterin isä on 998 NHL-ottelua pelannut Brent Ashton.
Ura.
Ashton pelasi kauden 2006–2007 lähes kokonaan vielä kotikaupunkinsa joukkueessa Saskatoon Contactsissa SMHL-juniorisarjaa. Samalla kaudella hän pelasi kaksi ottelua WHL-joukkue Lethbridge Hurricanesissa, joka varasi hänet seitsemäntenä kesän 2006 WHL Bantam Draftissa. Tulokaskaudellaan 2007–2008 Ashton teki siellä 40 ottelussa tehot 5+4=9. Kausi 2008–2009 oli hänelle läpimurto, ja 70 ottelussa syntyivät tehot 30+20=50. Ashton oli Hurricanesin paras maalintekijä ja neljänneksi paras pistemies. Kesällä 2009 Tampa Bay Lightning varasi hänet 29. pelaajana.
Lokakuussa 2009 Ashton teki kolmivuotisen tulokassopimuksen Lightningin kanssa. Hän kuitenkin pelasi kauden 2009–2010 vielä suurimmaksi osaksi WHL:ssä, jossa Ashton teki yhden kauden piste-ennätyksensä tehoilla 24+27=51. Joulukuussa 2009 Ashton siirtyi Hurricanesista Regina Patsin riveihin. Keväällä 2010 hän pelasi kevätsopimuksella 11 AHL-ottelua Lightningin farmijoukkue Norfolk Admiralsissa ja teki siellä yhden maalin.
Ashton jäi ilman NHL-pelipaikkaa syksyn 2010 harjoitusleirin jälkeen, ja hän siirtyi vielä kaudeksi 2010–2011 WHL:ään. Ashton kaupattiin joulukuussa 2010 hänen kolmanteen WHL-seuraansa Tri-City Americansiin. Syksyn 2011 harjoitusleirin jälkeen Ashton lähtettiin AHL:n Admiralsiin. Hän edusti Admiralsia 56 ottelussa, kunnes Toronto Maple Leafs hankki hänet Lightningista ja antoi vaihdossa Keith Aulien.
Maajoukkue.
Ashton voitti alle 20-vuotiaiden MM-hopeaa vuonna 2011.
Agentschap NL

Agentschap NL on Alankomaiden talousasiainministeriön (Ministerie van Economische Zaken) alainen virasto. Se perustettiin 1. tammikuuta 2010 yhdistämällä kolme aiempaa virastoa: Economische Voorlichtingsdienstin, Octrooicentrum Nederlandin ja SenterNovemin. Agentschap NL mm. koordinoi Alankomaiden osallistumisia eri kansainvälisiin organisaatioihin mm. innovaatioalalla.
Agentschap NL koostuu viidestä eri divisioonasta:
Hollannin ilmailua ja avaruustekniikkaa kehittänyt NIVR on osa Agentschap NL:ää.
60 metrin aitajuoksu

60 metrin aitajuoksu on aitajuoksun lyhin kilpamatka. Sitä juostaan yleensä vain sisäradoilla. Aitoja on yhteensä viisi kappaletta, ja niiden korkeudet ovat samat kuin 100 metrin aitajuoksussa naisilla (83,8 cm) ja 110 metrin aitajuoksussa miehillä (106,7 cm). Lajin maailmanennätyksen haltija on miehissä yhdysvaltalainen Grant Holloway ajalla 7,29 sekuntia, ja naisissa ruotsalainen Susanna Kallur ajalla 7,68 sekuntia
Lähde: WA
Zhou Yan (curlingpelaaja)

Zhou Yan (; s. 30. syyskuuta 1982 Harbin) on kiinalainen curlingpelaaja ja olympiamitalisti. Hän edustaa seuratasolla Harbin Curling Clubia. 
Zhou on voittanut Tyynenmeren mestaruuskilpailuissa kuusi mitalia, joista ensimmäinen tuli vuonna 2004. Hän sai vuonna 2007 pronssia Aasian kisoissa ja seuraavana vuonna hopeaa MM-kisoissa. Zhou voitti vuonna 2009 kultaa sekä MM-kilpailuista että universiadeista ja vuonna 2010 olympiapronssia. 
Lähteet.
Kätkäläinen

Kätkäläinen on Simo Hämäläisen samannimiseen romaaniin (1978) perustuva televisioelokuva vuodelta 1980. Sen ohjasi Markku Onttonen. Elokuvan pääosassa nähdään Martti Kainulainen. Elokuvaa on kuvattu Lieksassa ja Lieksan Hatunkylässä.
Juoni.
Kyläläiset käyvät taistoon lentomyrkyttäjää vastaan ja yrittävät saada hänet lopettamaan myrkytyksen. Pietu Aholainen erityisesti haluaa myrkytyksen lopettamista, koska hänellä on tuottoisa hilla-alue, jolla hän aikoo panna rahoiksi.
Vastaanotto.
Uuden Suomen "Iltalehdessä" joulukuussa 1980 Taru Mäkelä kehui tuoreeltaan Martti Kainulaisen roolityötä, mutta ihmetteli viinan kanssa sikailun runsasta esittelyä komiikan varjolla. "Helsingin Sanomien" tv-sivulla Jukka Kajava kirjoitti uusintaesityksen alla vuonna 1992, että "Kätkäläisen" huumori on aika mustavalkoista – kansanmies on aina oikeassa ja herrat väärässä – mutta jurnuttajahahmo vetoaa suomalaisiin. Martti Kainulaista hän luonnehti ”juurevien ukkohahmojen taitajaksi”.
Karl Schäfer

Karl Schäfer (17. toukokuuta 1909 Wien – 23. huhtikuuta 1976 Wien) oli itävaltalainen taitoluistelija, uimari ja olympiavoittaja.
Schäfer voitti olympiakultaa Lake Placidin vuoden 1932 ja Garmisch-Partenkirchenin vuoden 1936 talviolympialaisissa. Sankt Moritzissa 1928 hän oli neljäs. MM-tasolla Schäfer voitti seitsemän peräkkäistä kultaa vuosina 1930–1936, hopeaa vuosina 1928 ja 1929 sekä pronssia vuonna 1927. EM-kilpailuista Schäfer voitti kahdeksan kultaa vuosina 1929-1936, hopeaa vuonna 1928 ja pronssia vuonna 1927. Itävallan mestaruuden Schäfer voitti vuosina 1929–1934 ja 1936, hopealle hän sijoittui vuosina 1927 ja 1928. Schäfer liitettiin Taitoluistelun Hall of Fameen ensimmäisten joukossa vuonna 1976.
Nuorena Schäfer oli myös erittäin lahjakas muusikko. Taitoluistelun lisäksi hänen onnistui kilpailla olympiatasolla myös uinnissa: Amsterdamissa 1928 hän selviytyi 200 metrin rintauinnissa välieriin. Itävallan mestaruuden Schäfer voitti uinnissa seitsemän kertaa.
Perets Markiš

Perets Davidovitš Markiš (, 7. joulukuuta 1895 nykyisen Ukrainan Rivnen alueen Volodimiretsin piirin Polonnoje – 12. elokuuta 1952 Moskova) oli juutalainen neuvostokirjailija.
Perets Markiš sai perinteisen juutalaisen kasvatuksen. Hän alkoi kirjoittaa jiddišinkielisiä runoja vuonna 1918. Varhaisissa teoksissa on saksalaisen ekspressionismin ja venäläisen futurismin vaikutusta. Ensimmäinen kokoelma "Šveln" (”Kynnyksiä”, 1919) teki Markišista yhden sukupolvensa tunnetuimmista jiddišinkielisistä runoilijoista.
Vuosina 1921–1926 Markiš asui Varsovassa, Berliinissä, Pariisissa ja Lontoossa. Varsovassa hän osallistui modernistisen "Haljastre"-kirjallisuusryhmän toimintaan ja oli perustamassa "Literariše bleter" -lehteä. Runoelma "Di kupe" (”Kasa”, 1922) kuvaa Ukrainan juutalaispogromeja. Runoelman "Radio" (1922) aiheena ovat kapitalistisen maailman ja neuvostojärjestelmän väliset ristiriidat.
Neuvostoliittoon palattuaan Markišista tuli yksi maan tunnetuimmista juutalaiskirjailijoista. Tuotannossaan hän siirtyi kohti sosialistista realismia. Runoelma "Brider" (”Veljet”, 1929) kuvaa Venäjän kansalaissotaa, "Nit gedaiget" (”Pois alakuloisuus”, 1931) juutalaisten siirtymistä maataloustyöhön, "Ufgang afn Dnepr" (”Aamurusko Dneprin yllä”, 1937) sosialismin rakentamista ja "Milhome" (”Sota”, 1941–1948) toisen maailmansodan tapahtumia. Romaanit "Dor ois, dor ain" (”Vuosisadasta toiseen”, 1929–1941) ja "Eins af eins" (”Kahden kesken”, 1934) kertovat juutalaisyhteisön historiallisesta kehityksestä. Näytelmistä tunnetuimpia ovat ”Maa” (1930), ”Ovadisin perhe” (1937) ja ”Kapina getossa” (1946).
Markiš oli yksi Neuvostoliiton kirjailijaliiton johtajista. Vuonna 1942 hän liittyi Neuvostoliiton kommunistiseen puolueeseen. Sodan aikana hän toimi Juutalaisten antifastisessa komiteassa. Kirjailija pidätettiin juutalaisvastaisen kampanjan aikana tammikuussa 1949 ja ammuttiin maanpetturina. Hänen maineensa puhdistettiin vuonna 1955.
Star-luokka (hävittäjä)

Star-luokka oli Britannian kuninkaallisen laivaston kahdeksan aluksen muodostama torpedovenehävittäjäluokka. Alukset valmistuivat kolmesta Palmers Shipbuilding and Iron Companyn vastaanottamasta tilauksesta. Alukset oli varustettu kahdella akselilla, joihin oli kytketty neljä Reed-kattilaa.
Alukset.
Yhtiön toimitettua 27 solmun hävittäjien tilauksensa onnistuneesti se vastaanotti 1895 tarjouspyynnön 30 solmun aluksista. Tilaus sisälsi kaksi alusta ja option neljästä. Elokuussa 1906 tiedotettiin "HMS Cranessa" havaituista rasitusmurtumista.
Gennadi Aigi

Gennadi Nikolajevitš Aigi (, tšuvassiksi Геннадий Айхи, "Gennadi Aihi"; oikea sukunimi Ли́син, "Lisin"; 21. elokuuta 1934 Tšuvassian Batyrevon piirin Šaimurzinon kylä – 21. helmikuuta 2006 Moskova) oli tšuvassilainen ja venäläinen runoilija.
Gennadi Aigi syntyi opettajaperheeseen. Hän valmistui Batyrevon opettajaopistosta vuonna 1953 ja Moskovan Maksim Gorkille nimetystä kirjallisuusinstituutista vuonna 1958. Vuosina 1960–1970 hän työskenteli Moskovan Majakovski-museossa ja toimi sen jälkeen ammattikirjailijana.
Aigin ensimmäinen tšuvassinkielinen runokirja "Attesen jačĕpe" (”Isien nimeen”) ilmestyi vuonna 1958. Boris Pasternakin neuvosta hän alkoi kirjoittaa myös venäjäksi. 1960-luvun lopulta lähtien Aigin runoja ilmestyi käännettynä useille Euroopan kielille, mutta ensimmäinen venäjänkielinen kokoelma julkaistiin vasta vuonna 1975 Kölnin yliopistossa. Aigi tunnetaan myös ranskalaisen, unkarilaisen ja puolalaisen runouden tšuvassintajana. Hänen laatimansa tšuvassilaisen runouden antologia on käännetty unkariksi, italiaksi, englanniksi, ranskaksi ja ruotsiksi.
Aigin runous kehittyi osana Venäjän avantgardetaiteen perinteitä jatkanutta vaihtoehtokulttuuria. Hänen tuotantoonsa ovat vaikuttaneet venäläinen futurismi, länsieurooppalainen runous, eksistentialistinen filosofia, ortodoksisuus ja tšuvassien luontouskonto. Runoilijan teoksille on ominaista äärimmäinen tiiviys, poikkeuksellinen sanankäyttö ja kuvallisuus sekä monitulkintaiset abstraktit metaforat.
Runoilija on saanut muun muassa Ranskan akatemian palkinnon (1972), Tšuvassian ASNT:n valtionpalkinnon (1989) ja Ranskan kaunotaiteiden ja kirjallisuuden ritarikunnan kunniamerkin. Vuonna 1994 hänelle myönnettiin Tšuvassian kansanrunoilijan arvonimi.
Alppihiihdon maailmanmestaruuskilpailut 2011

Alppihiihdon maailmanmestaruuskilpailut 2011 järjestettiin Saksan Garmisch-Partenkirchenissä 7.–20. helmikuuta 2011. Viimeksi Garmisch-Partenkirchen oli järjestänyt kisat vuonna 1978.
Miehet.
Supersuurpujottelu.
Päivä: Keskiviikko, 9. helmikuuta, kello 11:00
Rinne: Kandahar
Lähtökorkeus: 1395 m, Maalikorkeus: 770 m
Pituus: 2200 m, Korkeusero: 625 m
Rinteenmerkkaaja: Hans Flatscher (SUI)
Syöksylasku.
Päivä: Lauantai, 12. helmikuuta, kello 11:00
Rinne: Kandahar
Lähtökorkeus: 1690 m, Maalikorkeus: 770 m
Pituus: 3300 m, Korkeusero: 920 m
Rinteenmerkkaaja: Helmuth Schmalzl (ITA)
Superalppiyhdistetty.
Päivä: Maanantai, 14. helmikuuta, kello 10:00/14:00
Rinne: Kandahar/Gudiberg
Lähtökorkeus: 1690 m/960 m, Maalikorkeus: 770 m/750 m
Pituus: 3300 m/–, Korkeusero: 920 m/210 m
Rinteenmerkkaaja: Helmuth Schmalzl (ITA)/Massimo Carca (ITA)
Suurpujottelu.
Päivä: Perjantai, 18. helmikuuta, kello 10:00/13:30
Rinne: Kandahar
Lähtökorkeus: 1090 m, Maalikorkeus: 750 m
Korkeusero: 340 m
Rinteenmerkkaaja: Sepp Brunner (SUI)/Andy Pulacher (AUT)
Pujottelu.
Päivä: Sunnuntai, 20. helmikuuta, kello 10:00/13:30
Rinne: Gudiberg
Lähtökorkeus: 960 m, Maalikorkeus: 750 m
Korkeusero: 210 m
Rinteenmerkkaaja: David Chastan (FRA)/Marko Pfeifer (SWE)
Naiset.
Supersuurpujottelu.
Päivä: Tiistai, 8. helmikuuta, kello 11:00
Rinne: Kandahar
Lähtökorkeus: 1305 m, Maalikorkeus: 770 m
Pituus: 2180 m, Korkeusero: 535 m
Rinteenmerkkaaja: Jürgen Kriechbaum (AUT)
Superalppiyhdistetty.
Päivä: Perjantai, 11. helmikuuta, kello 10:00/14:00
Rinne: Kandahar/Gudiberg
Lähtökorkeus: 1535 m/935 m, Maalikorkeus: 770 m/750 m
Pituus: 2920 m/580 m, Korkeusero: 765 m/185 m
Rinteenmerkkaaja: Jan Tischhauser (SUI)/Chip Knight (USA)
Syöksylasku.
Päivä: Sunnuntai, 13. helmikuuta, kello 11:00
Rinne: Kandahar
Lähtökorkeus: 1490 m, Maalikorkeus: 770 m
Pituus: 2920 m, Korkeusero: 720 m
Rinteenmerkkaaja: Jan Tischhauser (SUI)
Suurpujottelu.
Päivä: Torstai, 17. helmikuuta, kello 10:00/13:30
Rinne: Kandahar
Lähtökorkeus: 1100 m, Maalikorkeus: 750 m
Pituus: 1175 m, Korkeusero: 350 m
Rinteenmerkkaaja: Rudi Soulard (SWE)/Stefano Costazza (ITA)
Pujottelu.
Päivä: Lauantai, 19. helmikuuta, kello 10:00/13:30
Rinne: Gudiberg
Lähtökorkeus: 960 m, Maalikorkeus: 750 m
Korkeusero: 210 m
Rinteenmerkkaaja: Christian Schwaiger (GER)/Günter Obkircher (AUT)
Joukkuekilpailu.
Päivä: Keskiviikko, 16. helmikuuta, kello 11:00
Rinne: Kandahar
Hawanatu Bangura

Hawanatu Bangura (s. 2. tammikuuta 1988) on sierraleonelainen yleisurheilija, joka kilpailee pikajuoksussa. Hän osallistui 16-vuotiaana Ateenan olympialaisiin 2004, joissa hän karsiutui 100 metrillä jo ensimmäisellä kierroksella. Vuonna 2004 142-senttinen Bangura toimi samoissa kisoissa myös maansa lipunkantajana ja on maansa historian nuorin olympiaurheilija. 
Lähteet.
EHF Champions League

EHF Champions League (vap. suom. Käsipallon mestareiden liiga) on tärkein eurooppalaisille seurajoukkueille tarkoitettu käsipallokilpailu. Ensimmäisen kerran kilpailu käytiin kaudella 1956–1957, ja nykyisen nimisenä sitä on käyty kaudesta 1993–1994 lähtien.
Valkeat yöt (Taylor Hackfordin elokuva)

Taylor Hackfordin Valkeat yöt "(White Nights)" on yhdysvaltalainen elokuva vuodelta 1985 ja sen ohjasi Taylor Hackford. Elokuvaa kuvattiin Suomessa, Englannissa, Skotlannissa, Portugalissa ja Neuvostoliitossa. Suomessa Helsinki esitti Leningradia ja Moskovaa sekä Porin Reposaari siperialaista pikkukylää. Elokuvan Helsinki kohtaukset on kuvattu Katajanokalla ja Pohjoisrannassa 
Reposaaressa uudelleenrakennettiin syyskuussa 2017 elokuvan lavasteet, jotta Taylor Hackfordin elämäkertaan voitiin ottaa niistä valokuva.
Lionel Richie sai Oscarin elokuvan laulusta ”Say You, Say Me”.
Arvioita.
"Video-oppaassa" vuodelta 1994 Asko Alanen sanoo "Valkeita öitä" pölyisiä ennakkoluuloja elätteleväksi aatteelliseksi tosikkojännäriksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo näyttävien tanssikohtausten pelastavan paljon ja antaa elokuvalle kaksi ja puoli tähteä neljästä.
Kyle Palmieri

Kyle Charles Palmieri (s. 1. helmikuuta 1991 Smithtown, New York, Yhdysvallat) on yhdysvaltalainen jääkiekkoilija, joka pelaa NHL-joukkue New York Islandersissa. Tätä ennen hän pelasi Anaheim Ducksissa, joka varasi hänet ensimmäisellä kierroksella 26. pelaajana . Hän on edustanut myös New Jersey Devilsia. "Jatkoaika.comin" verkkolehden mukaan Palmieri on voimakas hyökkääjä, jonka pelityyliin kuuluu tempon ylläpitäminen. Hän osaa pelata sekä keskellä että laidassa.
Ura.
Palmieri syntyi New Yorkin Smithtownissa, mutta hän pitää kotikaupunkinaan New Jerseyn Montvalea. Palmieri muutti vuonna 2007 Michiganin Ann Arboriin, jossa hän kävi lukion. Hän pelasi Yhdysvaltain alle 17- ja 18-vuotiaiden kehitysmaajoukkueissa vuodet 2007–2009. Palmieri oli Pohjois-Amerikassa pelaavien kenttäpelaajien CSS-rankingissa sijalla 20, ja hän oli siinä korkeimmalle sijoittunut Yhdysvaltain kehitysjoukkueen pelaaja. Palmierin kausi 2008–2009 jäi rikkonaiseksi, kun hänet erotettiin sääntöjen rikkomisen vuoksi kehitysjoukkueesta. Palmieri varattiin kesällä 2009 varaustilaisuuden 26. pelaajana Anaheim Ducksiin.
Kauden 2009–2010 Palmieri kävi Notre Damen yliopistoa. Siellä vietetyn kauden jälkeen hän teki kolmivuotisen tulokassopimuksen Anaheim Ducksin kanssa elokuussa 2010. Palmieri pelasi kauden 2010–2011 suurimmaksi osaksi Ducksin farmijoukkue Syracuse Crunchissa, AHL:ssä. Hän voitti joukkueen sisäisen piste- ja maalipörssin tehoilla 29+22=51 ja pelasi kauden aikana myös ssa. Palmieri teki NHL-debyyttinsä 3. marraskuuta 2010 Tampa Bay Lightningia vastaan. Hän teki ottelussa myös NHL-uransa avausmaalin. Yhteensä Palmieri pelasi kauden aikana kymmenen runkosarjaottelua ja yhden playoff-ottelun NHL:ssä.
Huhtikuussa 2021 Palmieri siirtyi yhdessä Travis Zajacin kanssa Devilsista New York Islandersiin vaihdossa ensimmäisen kierroksen varausvuoroon vuoden 2021 varaustilaisuudessa, neljännen kierroksen varausvuoroon vuoden 2022 varaustilaisuudessa, A. J. Greeriin ja Mason Jobstiin.
Syyskuussa 2021 Palmieri teki Islandersin kanssa nelivuotisen ja yhteensä 20 miljoonan dollarin arvoisen jatkosopimuksen. 
Toukokuussa 2025 Palmieri teki Islandersin kanssa kaksivuotisen ja yhteensä 9,5 miljoonan dollarin arvoisen jatkosopimuksen.
Maajoukkueura.
Palmieri oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti hopeaa. Palmieri oli jälkimmäisessä turnauksessa Yhdysvaltain paras pistemies Chris Kreiderin ja Charlie Coylen kanssa.
Vuonna 2008 Palmieri voitti alle 18-vuotiaiden MM-pronssia.
S. Robson Walton

Samuel Robson ”Rob” Walton (s. 28. lokakuuta 1944) on yhdysvaltalainen yritysjohtaja, joka on Wal-Martin hallituksen puheenjohtaja ja suuromistaja.
Walton on yhtiön perustajan Sam Waltonin vanhin lapsi. Hän seurasi isäänsä tehtävässään tämän kuoltua vuonna 1992. Forbes on toistuvasti listannut Waltonin miljardööriksi ja yhdeksi maailman rikkaimmista henkilöistä. Listalle mahtuu myös muita hänen perheenjäseniään.
Hänen omaisuutensa arvoksi on arvioitu helmikuussa 2018 44,4 miljardia USA:n dollaria.
S. Robson Walton on eronnut ja hänellä on entisen puolisonsa kanssa kolme lasta.
Punkalaitumen vaakuna

Punkalaitumen vaakuna on Punkalaitumen kunnan tunnus. Vaakunan laidunaita viittaa välillisesti kunnan nimeen.
Vaakunan selitys on ”sinisessä kentässä tyviö, jolla kilven reunasta toiseen ulottuva riukuaita; molemmat kultaa.” Vaakunan on suunnitellut Gustaf von Numers, ja Punkalaitumen kunnanvaltuusto hyväksyi sen kokouksessaan 22. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961.
Massachusetts Institute of Technology School of Engineering

Massachusetts Institute of Technology School of Engineering eli MIT:n insinööritieteiden tiedekunta on yksi Massachusetts Institute of Technologyn viidestä tiedekunnasta. 
Tiedekunta perustettiin vuonna 1861. Tiedekunta on maailman arvostetuimpia tekniikan osaamiskeskuksia. Monissa yliopistolistauksissa MIT, sen tekniikan opetus ja useat tekniikan osa-alueet on arvioitu paitsi Yhdysvaltain, myös maailman parhaimpien joukoon kuuluvaksi.
Insinööritieteiden tiedekuntaan kuuluu kahdeksan laitosta:
Insinööritieteiden tiedekunnan toiminnot sijoittuvat lukuisiin eri rakennuksiin.